iraklixyz/georgian-wikipedia-cleaned huggingface dataset:
კაპის პროვინცია

კაპის პროვინცია — სამხრეთ აფრიკის რესპუბლიკის უდიდესი პროვინცია 1910-1994 წლებში. დედაქალაქი კეიპტაუნი.

პროვინცია შეიქმნა 1910 წელს და თავდაპირველად მოიცავდა კაპის კოლონიას და რამდენიმე მცირე რაიონს: ბრიტანეთის ბეჩუანალენდს (ამჟამად ბოტსვანა), აღმოსავლეთი გრიკვალენდი და დასავლეთი გრიკვალენდი.

კაპის პროვინცია იყო ერთადერთი სადაც ფერადკანიანებს ჰქონდათ ხმის უფლება, თუმცა ეს პოლიტიკა შეიცვალა 1948 წელს, როდესაც ხელისუფლებაში მოვიდა ეროვნული პარტია, რომელმაც აპართეიდი თავის იდეოლოგიად გამოაცხადა.

1994 წელს კაპის პროვინცია დაიყო სამ ნაწილად: დასავლეთ, აღმოსავლეთ და ჩრდილოეთ კაპის პროვინციებად. მცირე ნაწილი კი შევიდა ჩრდილო-დასავლეთის შემადგენლობაში.
შკოფია-ლოკა

შკოფია-ლოკა — ქალაქი ცენტრალურ სლოვენიაში. მდებარეობს შკოფია-ლოკის მუნიციპალიტეტში. ქალაქის მახლობლად გაედინება მდინარე სორის მდგენელი ორი მდინარე სელეშკა-სორა და პოლიანსკა-სორა.

ქალაქი პირველად მოხსენიებულია 973 წელს, როდესაც იმპერატორმა ოტო -მ ტერიტორია უბოძა ფრაიზინგის ეპისკოპოსს. 1274 წლიდან დასახლებამ მიიღო ქალაქის სტატუსი. საუკუნეში აშენდა ქალაქის გალავანი. 1511 წელს ქალაქი ძლიერმა მიწისძვრამ დაანგრია. - საუკუნეებში აშენდა ქალაქის შენობების უდიდესი ნაწილი, რომელთა უმეტესობაც შემორჩენილია დღემდე.
იზოლა

იზოლა — ქალაქი სლოვენიაში. მდებარეობს იზოლის მუნიციპალიტეტში, ადრიატიკის ზღვის სანაპიროზე. იზოლის მუნიციპალიტეტი ორენოვანია, აქ სლოვენურთან ერთად გამოიყენება იტალიური.

ისტორია
რომის იმპერიის არსებობის პერიოდში აქ მდებარეობდა ნავსადგური ალიაეტუმი. 1273 წელს იზოლამ გამოაცხადა დამოუკიდებლობა კოპერისაგან. 1278 წლიდან აკონტროლებს ვენეციის რესპუბლიკა. საუკუნიდან იზოლის ნავსადგურის გავლენა ტრიესტმა დააქვეითა. 1797 წელს ვენეციის რესპუბლიკის დაცემის შემდეგ იზოლა შეუერთდა ავსტრიას. 1805-1813 წლებში აკონტროლებდა ნაპოლეონის არმია. 1813 წლიდან კვლავ ავსტრიის საზღვრებშია. პირველი მსოფლიო ომის შემდეგ იზოლა იტალიას გადაეცა. მეორე მსოფლიო ომის შემდეგ იუგოსლავიის შემადგენლობაშია. იუგოსლავიის დაშლის შემდეგ სლოვენიის ფარგლებშია.
სლოვენიის დროშა

სლოვენიის დროშა — სლოვენიის რესპუბლიკის ეროვნული სიმბოლო გერბთან და ჰიმნთან ერთად. დროშა წარმოადგენს მართკუთხედის ფორმის ველს, რომელიც შედგება სამი ვერტიკალური ზოლისაგან: ზედა - თეთრი, შუა - ლურჯი, ქვედა - წითელი. თეთრ და ლურჯ ზოლებზე გამოსახულია სლოვენიის გერბის ფარი, რომელზეც სლოვენიის უმაღლესი მწვერვალი ტრიგლავია გამოსახული. ოფიციალურად დროშა მიღებულია 1848 წელს. ქვეყნის ოფიციალური სიმბოლო კი 1991 წლის 27 ივნისიდანაა.
სლოვენიის ადმინისტრაციული დაყოფა

სლოვენიის ადმინისტრაციული დაყოფა ― სლოვენია არის უნიტარული სახელმწიფო. ადმინისტრაციულად ის იყოფა 212 მუნიციპალიტეტად, რომელთაგან 12-ს გააჩნია საქალაქო მეტროპოლიის სტატუსი. ეროვნული სტატისტიკური მიზნებისთვის სლოვენიის ტერიტორია იყოფა 12 სტატისტიკურ რეგიონად.

სტატისტიკური რეგიონები
თემები
თემის საკრებულო აირჩევა პირდაპირი წესით 4 წლის ვადით. ის საკუთარი შემადგენლობიდან მერის წინადადებით ირჩევს მერის მოადგილეებს. მერი აირჩევა პირდაპირი წესით 4 წლის ვადით.
პრატიხარები

პრატიხარები — ინდური დინასტია, რომელიც ჩრდილოეთ ინდოეთის დიდ ნაწილს მართავდა – ს.ს. მათ სამეფოს გუჯარა-პრატიხარა ეწოდებოდა.

თავისი განვითარების უმაღლეს საფეხურზე (დაახ. 836—910 წ.წ.) პრატიხარების სამეფო იკავებდა თითქმის გუპტას იმპერიის ხელა ტერიტორიას. გადმოცემის თანახმად, პრატიხარები მიეკუთვნებოდნენ რაჯპუტთა კლანს, რომელიც აბუს მთაზე სამსხვერპლო ცეცხლიდან წარმოიშვა.

პრატიხარების დედაქალაქი იყო ქალაქი კანაუჯი. გუჯარა–პრატიხარას მმართველებმა საუკუნიდან მიიღეს არიავარტას მაჰარაჯადჰირაჯას ტიტული, რაც ჩრდილოეთ ინდოეთის მმართველს ნიშნავს.

ეტიმოლოგია
პრატიხარი ნიშნავს „დამცველს“. ეს იყო გუჯარა–პრატიხარას მმართველთა თვითდასახელება. ის წარმოშობილია ბუდისტური ტერმიდან „პრატიხარია“, რომელიც გამოიყენება მრავალ ბუდისტურ სუტრაში, როგორც არიავარტას დამცველის ტიტული. პრატიხარები თვლიდნენ თავიანთ თავს მითური გმირის ლაქშმანის შთამომავლებად, რომელიც ასრულებდა თავისი უფროსი ძმის, რამას მცველის (პრატიხარის) მოვალეობას. ამით ისინი ტრადიციული ინდუსური შეხედულებით ხდებოდნენ მზის დინასტიის მეფეები.

1966 წელს გამოქვეყნებულ ერთ–ერთ წიგნში საუბარია იმაზე, რომ ამ დინასტიის მმართველები იყვნენ ცნობილი, როგორც პრატიხარები, რადგან ისინი იცავდნენ ჩრდილო–დასავლეთ ინდოეთის საზღვრებს უცხოელი დამპყრობლებისაგან.

მმართველები
დადა -- (სამი მმართველი) 650-750
ნაგაბჰატა 750-780
ბაცარაჯა 780-800
ნაგაბჰატა 800-833
რამაბჰადრა 833-836
მიჰრა ბჰოჯა 836-890
მაჰენდრაპალა 890-910
ბჰოჯ 890-910
მაჰიპალა 913-944
მაჰენდრაპალა 944-948
დევპალა 948-954
ვინაიაკპალა 954-955
მაჰიპალა 955-956
ვიჯაიაპალა 956-960
რაჯაპალა 960-1018
ტრილოჩანაპალა 1018-1027
ჯასაპალა (იაშპალა) 1024-1036
ავსტრალიელი აბორიგენები

ავსტრალიელი აბორიგენები, ხშირად, უბრალოდ აბორიგენები — ხალხი, რომელთა წინაპრები ავსტრალიის კონტინენტის, უფრო ზუსტად კი კონტინენტური ავსტრალიის და კუნძულ ტასმანიის ძირძველი მაცხოვრებლები იყვნენ, ადრეულ ბრიტანულ კოლონიზაციამდე 1788 წელს. ავსტრალიელი აბორიგენები არიან კანონმდებლობით დადგენილი ეთნიკური ჯგუფი ავსტრალიაში.
კოლდ-ჰარბორის ბრძოლა

კოლდ-ჰარბორის ბრძოლა — აშშ-ის სამოქალაქო ომის ერთ-ერთი უკანასკნელი ბრძოლა. მიმდინარეობდა 1864 წლის 31 მაისიდან 12 ივნისამდე ულის გრანტის ფედერალურ არმიასა და გენერალ ლის კონფედერაციულ ძალებს შორის. ისტორიაში შევიდა როგორც სამოქალაქო ომის ყველაზე სისხლისმღვრელი ბრძოლა.

კოლდ-ჰარბორის ბრძოლამ მძიმე კვალი დატოვა მებრძლთა შორის და ომის ვეტერანები თითქმის არასოდეს ყოფილან ბრძოლის ადგილზე.

ბრძოლა გაიმართა ცენტრალურ ვირჯინიაში, ზუსტად იმ ადგილზე სადაც მოხდა გენს-მილის ბრძოლა 1862 წელს შვიდდღიანი ბრძოლის დროს. ზოგჯერ გენს-მილის ბრძოლას უწოდებენ კოლდ-ჰარბორის პირველ, ხოლო 1864 წლის ამ ბრძოლას კოლდ-ჰარბორის მეორე ბრძოლას.

ომი დამთავრდა კონფედერატების გამარჯვებით. დანაკარგებმა ორივე მხრიდან შეადგინა 15 500 ადამიანი.
აფრიკის ეროვნული კონგრესი

აფრიკის ეროვნული კონგრესი (აეკ, ) — სამხრეთ აფრიკის აფრიკელი მოსახლეობის უძველესი პოლიტიკური პარტია. 1994 წლიდან მმართველი პარტიაა პროფკავშირების კონგრესსა და კომუნისტურ პარტიასთან ალიანსში. დაარსდა 1912 წელს. 1960-1990 წლებში მოქმედებდა არალეგალურად. პარტიის მთავარი მიზანი იყო აპართეიდის რეჟიმის განადგურება. 2007 წლიდან პარტიის პრეზიდენტია ჯეიკობ ზუმა. 1985-1991 წლებში პარტიის პრეზიდენტი იყო ოლივერ ტამბო, ხოლო 1991-1997 წლებში ნელსონ მანდელა.

1960-იან წლებში პარტიას მხარი დაუჭირა სსრკ-მა. საბჭოთა კავშირის უმაღლეს სასწავლებლებში ათასობით აეკ-ის აქტივისტი სწავლობდა. აშშ მას ტერორისტულ ორგანიზაციად მიიჩნევდა და მხოლოდ 2008 წელს მოხდა მისი ამოღება ტერორისტების სიიდან.

1989 წელს ქვეყნის პრეზიდენტად აირჩიეს ფრედერიკ დე კლერკი, რომელმაც დაიწყო აქტიური მოქმედება აპართეიდის ლიკვიდაციისათვის. ციხიდან გაათავისუფლეს აეკი-ს ლიდერი ნელსონ მანდელა, რომელმაც 1994 წელს, პირველ დემოკრატიულ საპრეზიდენტო არჩევნებში გაიმარჯვა და გახდა ქვეყნის მეთაური.

2008 წელს პარტიას გამოეყო წევრთა გარკვეული ჯგუფი და დააარსეს ახალი პარტია სახალხო კონგრესი.
KFOR

— ნატოს დაქვემდებარებაში მყოფი საერთაშორისო ძალები. იგი პასუხისმგებელი იყო კოსოვოში სამშვიდობო პროცესზე (თავიდან კოსოვო და მეტოხია, სერბეთი, ხოლო 2008 წლის 17 თებერვლიდან — ნაწილობრივ აღიარებული თვითგამოცხადებული კოსოვოს რესპუბლიკა).

-ის ძალები შეიქმნა გაეროს უშიშროების საბჭოს № 1244 რეზოლუციის შედეგად და კოსოვოში განთავსდა 1999 წლის 12 ივნისს.
კერი-ენ მოსი

კერი-ენ მოსი ( დ. 21 აგვისტო, 1967, ბერნაბი, ბრიტანეთის კოლუმბია, კანადა) — კანადელი მსახიობი. სხვადასხვა დროს მონაწილეობა აქვს მიღებული ფილმებში: „მატრიცა“ (1999), „მემენტო“ (2000), „შოკოლადი“ (2000), „თოვლის ნამცხვარი“ (2006), „პარანოია“ (2007), „წარმოუდგენელი“ (2010).

დაიბადა ბრიტანეთის კოლუმბიაში, ქალაქ ბერნაბიში, მელვინისა და ბარბარა მოსის ოჯახში. ჰყავს უფროსი ძმა ბრუკი. 11 წლის ასაკში შეუერთდა ვანკუვერის საბავშვო მუსიკალურ თეატრს. მოგვიანებით, გასტროლებზე გაემგაზვრა ევროპაში ჰორთან ერთად. პასადენაში ჩააბარა ამერიკის დრამატული ხელოვნების აკადემიაში. 1985 წელს ვანკუვერიდან საცხოვრებლად ტორონტოში გადავიდა და მოდელი გახდა. 1980-იანი წლების ბოლოს ამ პროფესიით გაემგზავრა იაპონიასა და ესპანეთში. თავდაპირველად როლებს სერიალებში იღებდა. პოპულარობა მოიპოვა ტრინიტის როლის შესრულებით ტრილოგიაში „მატრიცა“. 1999 წელს ცოლად გაჰყვა მსახიობ სტივერ როის. წყვილს სამი შვილი ჰყავს.
იუნესკოს მსოფლიო მემკვიდრეობის ძეგლები საუდის არაბეთში

2018 წლის მონაცემებით საუდის არაბეთში 5 იუნესკოს მსოფლიო კულტურული მემკვიდრეობის ძეგლია. იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 1073 ძეგლია შეტანილი, მათ შორის 0,2 % საუდის არაბეთის ძეგლებია. გარდა ამისა, ათი ობიექტი შეტანილია საცდელ სიაში.

ცხრილი
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში მათი დამატების მიხედვით.

ობიექტების გეოგრაფიული მდებარეობა
კოსოვოს ომი

კოსოვოს ომი — 1996 წელს გაღვივებული შეიარაღებული კონფლიქტი ალბანელ სეპარატისტებსა და იუგოსლავიის სამოკავშირეო რესპუბლიკას შორის. საომარი მოქმედებები დაიწყეს კოსოვოელმა ალბანელებმა, რომელთაც სურდათ კოსოვოსა და მეტოხიის დამოუკიდებლობა. 1999 წლის მარტში ომში ჩაერია ნატო და დაიწყო იუგოსლავიის დაბომბვა.

1999 წლის ივნისში იუგოსლავიისა და ნატოს წარმომადგენლებს შორის დადებული კუმანოვოს სამხედრო-ტექნიკური შეთანხმების თანახმად, კოსოვოს კონტროლი -ის ძალებს დაევალათ, რამაც გამოიწვია არაალბანელი მოსახლეობის (სერბების, ჩერნოგორიელებისა და ბოშების) მასობრივი გადინება. 2008 წლის 17 თებერვალს კოსოვოელმა ალბანელებმა კოსოვოსა და მეტოხიის დამოუკიდებლობა გამოაცხადეს.
კლონდაიკის ოქროს ციებ-ცხელება

კლონდაიკის ოქროს ციებ-ცხელება — საუკუნეში ოქროს არაორგანიზებული, მასობრივი წარმოება კლონდაიკის რეგიონში, იუკონის ტერიტორიაზე, კანადის ჩრდილო-დასავლეთ ნაწილში. ზოგჯერ იუკონის ოქროს ციებ-ცხელებასაც უწოდებენ.

ოქროს ციებ-ცხელება დაიწყო 1896-1897 წლებში, როდესაც მთელს ამერიკაში გავრცელდა ცნობა მდინარე კლონდაიკის ხეობაში, იუკონის ტერიტორიაზე. საერთო ჯამში ერთი საუკუნის განმავლობაში მოპოვებულია 12.5 მილიონი უნცია (დაახლოებით 390 ტონა) ოქრო. 2008 წლის კურსით მისი ღირებულებაა 4,4 მლნ ამერიკული დოლარი.

ოქროს ციებ-ცხელება მოხსენიებულია ჯეკ ლონდონის რამდენიმე რომანში.
ვაიოლა დეივისი

ვაიოლა დეივისი (; დ. 11 აგვისტო, 1965, სენტ-მეთიუზი) — ამერიკელი მსახიობი. კარიერა დაიწყო თეატრში მოღვაწეობით და ორჯერ მიიღო ტონის ჯილდო. კინოში ყველაზე მნიშვნელოვანი როლები შესრულებული აქვს 2000-იან წლებში. 2016 წელს მიიღო ოსკარისა და ოქროს გლობუსის ჯილდოები მეორეხარისხოვანი როლის საუკეთესო შესრულებისთვის.

ფილმოგრაფია
კანაუჯი

კანაუჯი — ქალაქი, უტარ-პრადეშის შტატის იმავე სახელწოდების მქონე ოლქის ადმინისტრაციული ცენტრი. მდებარეობს მდინარე განგის ნაპირებზე, ზღვის დონიდან 139 მ. ქალაქის სახელწოდება მომდინარეობს სიტყვიდან „კანიაკუბია“ (ინგლ. ), რაც თარგმანში ნიშნავს — „ქალწულის კეხს“

კანაუჯის სამკუთხედი
შუა საუკუნეებში ჰარშას დინასტიის მმართველობისას კანაუჯი წარმოადგენდა სახელმწიფოს დედაქალაქს. — საუკუნეებში იგი ხდება სამი დინასტიის შეჯახების საგანი — გუჯარა–პრატიხარების, პალას და რაშტრაკუტების. მრავალი ისტორიკოსი ამ მოვლენას უწოდებს ქალაქის დაუფლებისათვის „სამმხრივ ბრძოლას“. თავდაპირველად ერთმანეთს ებრძოდა სამივე დინასტია. საბოლოოდ, ქალაქი დარჩათ გუჯარა–პრატიხარებს.

ისტორიული ძეგლები
ნაგებობათა გრანდიოზულობას ამტკიცებს ის ფაქტი, რომ ნანგრევები გაშლილია ხუთ სხვადასხვა მიმდებარე სოფელში, რომელიც წარმოქმნის 6 კმ დიამეტრის ნახევარწრეს. ყველა ინდუსური ტიპის ნაგებობა განადგურდა, შემორჩა მხოლოდ "დიდი მეჩეთი", რომელიც აგებულია 1406 წელს იბრაჰიმ შაჰის მიერ.

დემოგრაფია
2011 აღწერის მონაცემებით (რომლის თანახმად ინდოეთი უმსხვილესი სახელმწიფო გახდა სახელმწიფოს ისტორიაში), კანაუჯში ცხოვრობს 71530 ადამიანი. მათ შორის 53 % შეადგენს მამრობითი სქესი, 47 % — ქალები. წიგნიერების დონე ქალაქში შეადგენს 58 %, ქვეყნის მიხედვით საშუალო დონეზე დაბლა დგას (59,5 %). ამასთან, განათლების დონე მამაკაცებში შეადგენს 64 %, ქალებში — 52 %. კანაუჯის მოსახლეობის 15 % შეადგენს 6 წლამდე ასაკის ბავსვები.
კატარინა ფონ ბორა

კატარინა ფონ ბორა (; 29 იანვარი 1499, ლიპენდორფი — 20 დეკემბერი 1552, ტორგაუ) — გერმანელი საეკლესიო რეფორმატორის მარტინ ლუთერის მეუღლე.

იგი საქსონიური წარმომავლობის თავადების ოჯახიდან იყო. 1525 წელს რომის კათოლიკური ეკლესიის მიერ მიღებული მღვდელთათვის თავშეკავების დისციპლინის დეკრეტის საწინააღმდეგოდ მარტინ ლუთერმა მასზე იქორწინა. მათ შეეძინათ 6 შვილი - 3 ვაჟი და 3 ქალი.
მირის კარიერი

მირის კარიერი — ალმასების საბადო იაკუტიაში. აღმოაჩინეს 1955 წელს. ეს არის ალმასების მეორე დიდი საბადო იაკუტიაში. პირველი აღმოაჩინეს 1954 წელს. მირის კარიერის სიღრმეა 525 მეტრი, ხოლო დიამეტრი 1,2 კმ. ამ მონაცემებით იგი მსოფლიოში ერთ-ერთი უდიდესი კარიერია. ალმასების მოპოვება ღია კარიერში შეწყდა 2001 წელს. ამჟამად მოპოვება მიმდინარეობს მიწისქვეშა კარიერში.
მიხალ ბილეკი

მიხალ ბილეკი (; დ.13 აპრილი, 1965, პრაღა) — ჩეხი მწვრთნელი და ყოფილი ფეხბურთელი, პოციზიით მარჯვენა ნახევარმცველი. 2014 წლის ივნისში დაინიშნა თბილისის „დინამოს“ თავკაცად, თუმცა ევროტურნირებზე მისი ხელმძღვანელობით გუნდის ცუდად გამოსვლის შემდეგ „დინამო“ დატოვა, მისი ადგილი კახაბერ გოგიჩაიშვილმა დაიკავა.

კარიერა
საკლუბო
მიხაილ ბილეკის კარიერის ძირითადი ნაწილი უკავშირდება პრაღის „სპარტას“, სადაც მან ოთხი ცალკეული პერიოდის მანძილზე ითამაშა. მისი დებიუტი მშობლიურ კლუბში შედგა 17 წლის ასაკში. 1984 წელს გადავიდა „ხებში“, სადაც ერთი სეზონის მანძილზე 50 მატჩი ჩაატარა და 4 გოლი გაიტანა. 1985 წელს დაბრუნდა „სპარტაში“, საიდანაც 1990 წელს ესპანურ „რეალ ბეტისში“ გადავიდა, ეს იყო მისი პირველი ტრანსფერი უცხოურ კლუბში. იმის გამო, რომ „ბეტისი“ პრიმერა დივიზიონიდან დაქვეითდა, ბილეკი ისევ ჩეხეთში დაბრუნდა და „სპარტას“ გარდა ითამაშა ორ ჩეხურ კლუბში, ჟიჟკოვის „ვიქტორიაში“ და „ტეპლიცეში“. ამ უკანასკნელში 2000 წელს კარიერა დაასრულა.

სანაკრებო
ჩეხოსლოვაკიის ეროვნულ ნაკრებში პირველად 27 წლის ასაკში გამოიძახეს. მისი დებიუტი 1987 წლის 27 ოქტომბერს ბრატისლავაში შედგა პოლონეთის წინააღმდეგ, მატჩი ჩეხოსლოვაკიის გამარჯვებით დასრულდა (3-1). მონაწილეობა მიიღო 1990 წლის მსოფლიო საფეხბურთო ჩემპიონატის გათამაშებაში. 2 გოლის გატანა შეძლო მეოთხედფინალებში. 1992 წლიდან იყო დამოუკიდებელი ჩეხეთის ეროვნული ნაკრების წევრი, რომელთან ერთადაც 3 მატჩი ჩაატარა უგოლოდ, მისი ბოლო მატჩი იყო 1995 წლის 29 მარტს, ბელარუსის წინააღმდეგ.

სამწვრთნელო
სამწვრთნელო კარიერა დაიწყო „ტეპლიცეში“ 2001 წელს, იმავე წელს გადავიდა კოსტა-რიკის კლუბ „კატარხინესში“, 2002 წელს დაბრუნდა სამშობლოში და წვრთნიდა ჩეხეთის 19 წლამდე ფეხბურთელთა ნაკრებს. შემდეგ იყო ორი ჩეხური კლუბი, ბლშანის „ხმელი“, პლზენის „ვიქტორია“. 2006 წელს ბილეკმა შეცვალა პრაღის „სპარტას“ თავკაცი სტანისლავ გრიგა და პირველივე სეზონში გუნდთან ერთად შეძლო გამბრინუს ლიგის ჩემპიონის ტიტულის მოპოვება, შემდეგ სეზონში კი მეორე ადგილის დაკავება. 2008 წლის მაისში ბილეკმა „სპარტა“ დატოვა და სლოვაკურ „რუჟომბეროკს“ ჩაუდგა სათავეში. 2009 წლის ოქტომბერში მიხალ ბილეკი დაინიშნა ჩეხეთის ეროვნული ნაკრების მწვრთნელად. მან ივან ჰაშეკი შეცვალა, რომელმაც 2010 წლის მსოფლიოს თასის საკვალიფიკაციო ეტაპზე მარცხი განიცადა. ბილეკის თავკაცობის ჩეხეთის ნაკრებმა შეძლო ევრო 2012-ის მეოთხედფინალამდე გასვლა, სადაც მინიმალური ანგარიშით (1-0) დამარცხდა პორტუგალიასთან. 4 წლიანი მუშაობის შემდეგ, 2013 წლის სექტემბერში მისი ადგილი იოსეფ პეშიცემ დაიკავა.

2014 წლის ივნისში ბილეკმა ხელი მოაწერა ერთ წლიან კონტრაქტს თბილისის „დინამოსთან“. 2013-14 წლების სეზონის პირველი ნახევარი „დინამოს“ თავკაცი ბილეკის თანამემამულე დუშან უჰრინი უმცროსი იყო, მეორე ნახევარი კი მალხაზ ჟვანია. 6 ივნისს კლუბის პრეზიდენტმა, რომან ფიფიამ დინამო არენის მედია დარბაზში ბილეკი წარადგინა კლუბის ახალ დირექტორ ირაკლი ზუხბაიასთან ერთად, 7 ივნისს კი ანდრო ჟორდანიას სახელობის „დინამოს“ საწვრთნელ ბაზაზე პირველი ვარჯიში გამართა. 30 ივლისს ბილეკმა თანამდებობა დატოვა.

ტიტულები
მოთამაშის
ჩეხოსლოვაკიის ჩემპიონი (4): 1987, 1988, 1989, 1993
ჩეხოსლოვაკიის თასის მფლობელი (2): 1988, 1989
ჩეხეთის თასის მფლობელი (2): 1993, 1994
ჩეხოსლოვაკიის წლის ფეხბურთელი (1): 1989

მწვრთნელის
ჩეხეთის ჩემპიონი (1): 2006/2007
ჩეხეთის თასის მფლობელი (1): 2006/2007, 2007/2008
ევროპის 19 წლამდე ფეხბურთელთა ჩემპიონატი მესამე ადგილი (1): 2003
ქართველოფილი

ქართველოფილი — სახელი, რომლითაც მოიხსენებენ პიროვნებას, რომელსაც უყვარს ქართველები, მათი კულტურა, მათი ენა, მათი ისტორია, მათი ქვეყანა და ყოველივე, რაც არის ქართული.

ცნობილი ქართველოფილები
ჟან შარდენი
ალექსანდრ დიუმა უფროსი
მიხაი ზიჩი
ჰაინრიხ ბიოლი
მარჯორი უორდროპი
ოლივერ უორდროპი
მარი ბროსე
მაიკლ მაკფოლი
ფედერიკო ფელინი
ფრენსის ფორდ კოპოლა
ანასტასია ზავოროტნიუკი
ვიქტორია ლოპირევა
ელდარ რიაზანოვი
მრჩეველი (ფილმი)

მრჩეველი — რიდლი სკოტის 2013 წლის თრილერი. გადაღებულია კორმაკ მაკ-კართის ორიგინალური სცენარის მიხედვით.

სიუჟეტი
ფილმი გადმოსცემს იურიდიული მრჩევლის ისტორიას, რომელიც გადაწყვეტს, დაიწყოს ნარკოტიკებით ვაჭრობა სიუდად-ხუარესიდან ტეხასში. ამ დროს ის სერიოზულ უსიამოვნებებში ხვდება და საბოლოოდ საცოლეს კარგავს.

როლებში
მაიკლ ფასბენდერი - მრჩეველი
კამერონ დიასი - მალინკა
პენელოპე კრუსი - ლაურა
ხავიერ ბარდემი - რაინერი
ბრედ პიტი - ვესტრეი
როის პერესი - რუთი
ნატალი დორმერი - ქერათმიანი ქალი
ედგარ რამირესი - მოძღვარი
ბრუნო განცი - ალმასებით მოვაჭრე
ტობი კებელი - ტონი
ჯონ ლეგუიზამო - რენდი
რიკი ლამბერტი

რიკი ლამბერტი (; დ. 16 თებერვალი, 1982) — ინგლისელი ფეხბურთელი. ამჟამად თამაშობს „ვესტ ბრომვიჩ ალბიონში“.

კარიერა
ახალგაზრდული კარიერა საფეხბურთო კლუბ „ლივერპულში“ გაატარა. 2013 წლამდე ლამბერტი დაბალ ლიგებში ასპარეზობდა. „საუთჰემპტონში“ გატარებული წარმატებული წლების შემდეგ 32 წლის ლამბერტი 2014 წელს მშობლიურ „ლივერპულში“ გადავიდა €4.9 მილიონად, თუმცა ოცნების კლუბში მხოლოდ ერთი სეზომი დაყო. 2015 წელს „ლივერპულმა“ ის „ვესტ ბრომვიჩში“ გაყიდა.
პიტერ მუთარიკა

არტურ პიტერ მუთარიკა (; დ. 1940, ჩისოკა, ტიოლო, ნიასალენდი) — მალაველი სახელმწიფო მოღვაწე, მალავის პრეზიდენტი 2014 წლის 31 მაისიდან. დაიბადა 1940 წელს. მისი უფროსი ძმა, ბინგუ ვა მუთარიკა იყო მალავის მესამე პრეზიდენტი. 2012 წლის 5 აპრილს, ძმის გარდაცვალების შემდეგ დააპატიმრეს სხვა ათ მაღალჩინოსანთან ერთად, ჯოის ბანდას გაპრეზიდენტებისათვის ხელის შეშლის, ფაქტობრივად, სამხედრო გადატრიალების ბრალდებით. ჯოის ბანდა კონსტიტუციის თანახმად ქვეყნის პრეზიდენტი გახდა.

2014 წლის 20 მაისის არჩევნებში დამაჯერებლად დაამარცხა მოქმედი პრეზიდენტი და 31 მაისს დაიკავა სახელმწიფოს მეთაურის თანამდებობა.
ტელანგანა

ტელანგანა — შტატი ინდოეთში. ფართობი 114 840 კმ² , მოსახლეობა 35 286 757 კაცი (2011). სახელწოდება ითარგმნება, როგორც „ტელუგუს მიწა“.

2009 წლის 9 დეკემბერს ინდოეთის მთავრობამ დაიწყო ტელანგანის ანდჰრა-პრადეშის შტატისაგან გამოყოფის პროცესი, აღნიშნულ ინიციატივას მხარი დაუჭირა ინდოეთის პარლამენტის ორივე პალატამ. 2014 წლის 28 თებერვალს კანონპროექტი მოიწინა პრეზიდენტმა პრანაბ მუხერჯიმ. 2 ივნისს ოფიციალურად მოხდა შტატის გაყოფა და ჩამოყალიბდა ტელანგანის შტატი.
კამლა პერსად-ბისესარი

კამლა პერსად-ბისესარი ( 22 აპრილი, 1952, სიპარია) — ტრინიდადი და ტობაგოს სახელმწიფო მოღვაწე. ქვეყნის პრემიერ-მინისტრი 2025 წლის 1 მაისიდან. ამავე თანამდებობაზე იყო 2010 წლის 26 მაისიდან 2015 წლის 9 სექტემბრამდე. პირველი ქალი ამ თანამდებობაზე. დაამთავრა ვესტ-ინდოეთის უნივერსიტეტი. კამლა პერსად-ბისესარი არის გაერთიანებული ეროვნული კონგრესის ლიდერი.
ნეიშტადტის საერთაშორისო ლიტერატურული პრემია

ნეიშტადტის საერთაშორისო ლიტერატურული პრემია — ლიტერატურული პრემია,რომელსაც ყოველ ორ წელიწადში ერთხელ გასცემს ოკლაჰომის უნივერსიტეტი და მისი ლიტერატურული გამოცემა . მიიჩნევა ერთ-ერთ ყველაზე პრესტიჟულ საერთაშორისო ლიტერატურულ პრემიად. ხშირად ადარებენ ნობელის პრემიას ლიტერატურის დარგში და „ამერიკულ ნობელსაც“ უწოდებენ, რადგან 42 წლის განმავლობაში გამოვლენილმა 30-მა ლაურეატმა შემდეგ ნობელის პრემიაც მიიღო. ნობელის პრემიისგან განსხვავებით, იგი გაიცემა არა ერთი კონკრეტული ნაწარმოებისთვის, არამედ მთლიანი მოღვაწეობისთვის.

ისტორია
ნეიშტადტის საერთაშორისო ლიტერატურული პრემია 1969 წელს -ის გამომცემელმა ივარ ივასკიმ დააარსა, როგორც -ის საერთაშორისო ლიტერატურული პრიზი. შემდეგ მას ნეიშტადტის პრემია დაარქვეს, ამჟამინდელი სახელი კი 1976 წელს ეწოდა. იგი არის პირველი საერთაშორისო ლიტერატურული პრემია, რომელიც სათავეს ამერიკის შეერთებული შტატებიდან იღებს და ერთ-ერთია რამდენიმე პრემიიდან, რომელთა მიღების შანსიც თანაბრად აქვთ პოეტებს, რომანისტებსა თუ დრამატურგებს. ქალაქ არდმორიდან, რომელთაც მისი მუდმივობა დაზღვეული აქვთ.

ნეიშტადტის პრემიის ქარტიის თანახმად, ის შეიძლება მიენიჭოს აღიარებული სამაგალითო მიღწევისთვის პოეზიაში, ფიქციაში, დრამასა თუ ნაშრომებში, რომელთაც ღირებული ლიტერატურული ბაზისი აქვთ. პრემიის მფლობელი შეიძლება გახდეს ნებისმიერი ცოცხალი ავტორი, რომელიც წერს ნებისმიერ ენაზე, თუმცა მისი ნაშრომების მნიშვნელოვანი ნაწილი ნათარგმნი უნდა იყოს ინგლისურადაც. პრემია აპლიკაციებისთვის დახურულია.

შერჩევა
კანდიდატებს მინიმუმ შვიდკაციანი ჟიური არჩევს. შერჩევის პროცესი შეზღუდული არ არის გეოგრაფიული არეალით, ენითა თუ ჟანრით.

ნეიშტადტის პრემიის ლაურეატების სია
წყარო:
ჰიჯაზი

ჰიჯაზი ასევე ალ-ჰიჯაზი (, თარგმანში "ბარიერი") — საუდის არაბეთის ისტორიული რეგიონი. დასავლეთიდან ესაზღვრება წითელი ზღვა, ჩრდილოეთიდან იორდანია, აღმოსავლეთიდან ნეჯდი, ხოლო სამხრეთიდან ასირი. მისი მთავარი ქალაქია ჯიდა, თუმცა ის უფრო ცნობილია მუსლიმანებისთვის წმინდა ქალაქებით: მექათი და მედინათი. რეგიონს ეწოდება ბარიერი, რადგან ის ყოფს ნაჯდს თიჰამასგან. მას ასევე უწოდებენ "დასავლეთ პროვინციასაც".

ჰიჯაზის მოსახლეობას აქვს გარკვეული სეპარატისტული გრძნობები და ისინი თავს დანარჩენი არაბეთისგან ცალკე განიხილავენ. ჰიჯაზი არის არაბეთის ნახევარკუნძულზე ყველაზე მეტად კოსმოპოლიტური რეგიონი. ჰიჯაზური არაბულის დიალექტი ახლოსაა ეგვიპტურ არაბულთან.

1916 წელს გამოცხადდა ჰიჯაზის დამოუკიდებლობა. 1924 წელს ის დაიპყრო ნეჯდის მმართველმა - აბდალაზიზ ას-საუდმა, რის შემდეგაც, 1932 წელს, საუდის არაბეთი შეიქმნა.
აღნაგობა (უფლება)

აღნაგობა — მიწის ნაკვეთის გადაცემა ვადიან სარგებლობაში ამ ნაკვეთზე ან მის ქვეშ რაიმე ნაგებობის აღმართვის უფლებით. ასევე, ამ უფლების გასხვისების, მემკვიდრეობით გადაცემის, თხოვების, გაქირავების უფლება. აღნაგობის უფლება შეიძლება გავრცელდეს მიწის ნაკვეთის იმ ნაწილზე, რომელიც არ არის აუცილებელი აღნაგობისათვის, მაგრამ იძლევა ნაგებობით უკეთ სარგებლობის შესაძლებლობას. აღნაგობის უფლების ვადა მხარეთა შეთანხმებით განისაზღვრება, რომელიც არ უნდა აღემატებოდეს 99 წელს.
უზუფრუქტი (უფლება)

უზუფრუქტი — უფლება სხვისი ქონებითა და მისი შემოსავლით სარგებლობისა იმ პირობით, თუ ამ ქონებას არაფერი დააკლდება; უძრავი ნივთის გადაცემა სხვა პირის სარგებლობაში. პირი უფლებამოსილია, როგორც მესაკუთრემ, გამოიყენოს ეს ნივთი და არ დაუშვას მესამე პირთა მიერ მისით სარგებლობა, თუმცა მესაკუთრისაგან განსხვავებით, მას არ აქვს ამ ნივთის გასხვისების, დაგირავების ან მემკვიდრეობით გადაცემის უფლება. ამ ნივთის გაქირავების ან გადაცემისთვის საჭიროა მესაკუთრის თანხმობა. უზუფრუქტის გაუქმების შემდეგ მესაკუთრე ხდება არსებული ქირავნობის ან იჯარის ურთიერთობის მონაწილე; უზუფრუქტი შეიძლება იყოს სასყიდლიანი და უსასყიდლო, დროებითი ან მისი მიღების (უზუფრუქტუარის) სიცოცხლის ხანგრძლივობის მანძილზე.
სერვიტუტი (უფლება)

სერვიტუტი — მიწის ნაკვეთის ან სხვა უძრავი ქონების, სხვა მიწის ნაკვეთის ან სხვა უძრავი ქონების მესაკუთრის სასარგებლოდ გამოყენება. როცა ამ მესაკუთრეს უფლება აქვს ცალკეულ შემთხვევაში ისარგებლოს ამ ნაკვეთით, ან აიკრძალოს ამ ნაკვეთზე ზოგიერთი მოქმედების განხორციელება, ან/და გამოირიცხოს დატვირთული ნაკვეთის მესაკუთრის ზოგიერთი უფლების გამოყენება სხვა ნაკვეთის მიმართ .
ტაჰო

ტაჰო — მტკნარწყლიანი ტბა ჩრდილოეთ ამერიკაში, აშშ-ის დასავლეთ ნაწილში. ადმინისტრაციული თვალსაზრისით, მოქცეულია კალიფორნიისა და ნევადის შტატების საზღვარზე. მდებარეობს სიერა-ნევადის მთებში, ზღვის დონიდან 1899 მ სიმაღლეზე. ფართობი 495 კმ², წყლის მოცულობა 151 კმ³, საშუალო სიღრმე 305 მ, მაქსიმალური სიღრმე 501 მ. მყინვარულ-ტექტონიკური წარმოშობისაა. ტბის ქვაბული წარმოიშვა დაახლოებით 2 მლნ. წლის წინ. ტბის მთელ პერიმეტრზე გადის ავტოგზები. სანაპირო ხაზის დიდი ნაწილი მოქცეულია კალიფორნიის შტატის პარკების ფარგლებში. ტაჰო — ჩრდილოეთ ამერიკის უდიდესი ალპური ტბაა. აშშ-ის ტბებს შორის ტაჰო მაქსიმალური სიღრმით მეორე ადგილზეა. დასვენებისა და ტურიზმის რაიონია. ცნობილია თავისი სუფთა წყლით. კალიფორნიისა და ნევადის შტატების მთავარი ღირსშესანიშნავი ობიექტია. ერთვის მრავალრიცხოვანი შენაკადები, გამოედინება მდინარე ტრეკი, რომელიც მიედინება ჩრდილო-აღმოსავლეთისაკენ ქალაქ რინოს გავლით და ერთვის პირამიდის ტბას. ტბა პირველად მოინახულა მოგზარმა ჯონ ფრიმონტმა 1844 წლის 14 თებერვალს.

გალერეა
სტოკერი

სტოკერი — ჩან ვუკ პარკი პირველი ინგლისურენოვანი ფილმი. გამოვიდა 2013 წელს. ეს იყო უკანასკნელი ფილმი, რომლის პროდიუსერიც იყო ტონი სკოტი. ის ამ ფილმის გამოსვლის შემდეგ გარდაიცვალა.

როლებში
მია ვაშიკოფსკა — ინდია სტოკერი
მეთიუ გუდი — ჩარლი სტოკერი
ნიკოლ კიდმანი — ეველინ სტოკერი
დერმო მარლონი — რიჩარდ სტოკერი
ჯეკი უივერი — ჯინ სტოკერი
მია ვაშიკოფსკა

მია ვაშიკოფსკა (; ( ; ფოტოგრაფების, ჯონ რიდისა და მაჟენა ვაშიკოფსკას ოჯახში. 8 წლის ასაკში ვაშიკოფსკას ოჯახი საცხოვრებლად გადავიდა პოლონეთში.

მისი დებიუტი კინოში შედგა ავსტრალიურ ტელესერიალში „წმინდანები“ 2004 წელს. 2006 წელს მონაწილეობა მიიღო პირველ სრულმეტრაჟიან ფილმში „უბნის ქაოსი“. იგი საერთაშორისო მასშტაბით ცნობილი გახდა 2010 წლიდან, მას შემდეგ რაც მონაწილეობა მიიღო ტიმ ბარტონის ფილმში „აილისა საოცრებათა ქვეყანაში“. იმავე წელს ითამაშა ფილმში „ბავშვები კარგად არიან“, რისთვისაც გადაეცა ჰოლივუდის კინოფესტივალის ჯილდო. 2015 წელს მონაწილეობდა გილერმო დელ ტოროს ფილმში „ალისფერი პიკი“, ხოლო მომდევნო წელს კვლავ განასახიერა ალისას როლი ფილმში „ალისა სარკის მიღმა“.

ფილმოგრაფია